James Anaya

Si **Stephen James Anaya** sarong Amerikanong abogado asin an ika-16 na Dekano kan University of Colorado Boulder Law School. Sya an dating James J. Lenoir Professor nin Human Rights Law and Policy sa  University of Arizona's James E. Rogers College of Law asin nagsirbi dati nin labing sampulong taon sa faculty sa University of Iowa College of Law. Kan Marso 2008, nanombrahan sya kan United Nations bilang Special Rapporteur sa kamugtakan kan karapatan pantawo asin pundamental na mga katalingkasan kan mga katutubo, asin sinanglian si Rodolfo Stavenhagen. Naelihir sya na Myembro kan American Philosophical Society kan 2019. 

## Edukasyon asin trabaho
Gradwado si Anaya sa University of New Mexico (B.A., 1980) asin Harvard Law School (J.D., 1983). Sa Harvard Law School, nagin myembro sya kan Board of Student Advisers. Nagtutukdo asin nagsusurat sya dapit sa mga disiplina nin internasyunal na karapatan pantawo, konstitusyunal na batas, asin mga isyu manungod sa mga katutubo.

Naglingkod si Anaya bilang konsultant para sa mga organisasyon asin ahensya nin gobyerno sa dakol na mga nasyon sa mga bagay dapit sa mga karapatan pantawo asin mga katutubo, asin nagrepresentar sya nin mga katutubong grupo gikan sa dakol na parte kan North asin Central America sa mga historikong kaso sa mga korte asin internasyunal na organisasyon. Sya an pamayong abogado para sa mga katutubo sa kasong *Awas Tingni v. Nicaragua*, kun saen pinanidugan kan Inter-American Court of Human Rights sa inot na pagkakataon an mga karapatan sa katutubong daga bilang sakop kan internasyunal na batas. Dugang pa, giniyahan nya an legal team na kinamit an hatol kan Korte Suprema nin Belize na nagpapatibay sa tradisyunal na mga karapatan sa daga kan mga Maya kan nasyon na idto.

Kan Abril 13, 2016, ipig-anunsyo ni Russell L. Moore, Provost kan University of Colorado Boulder, an pagnombra ki James (Jim) Anaya, Regents' Professor asin James J. Lenoir Professor of Human Rights Law and Policy sa University of Arizona, bilang dekano kan University of Colorado Boulder Law School. Pinunan Anaya an saiyang trabaho kan Agosto 8, 2016. Binutasan ni Anaya an saiyang papel bilang Dekano kan Colorado Law School epektibo kan Hunyo 30, 2021. Sya nagdadanay na prominenteng myember kan faculty.

Gikan si Anaya sa lahing Apache asin Purépecha.

## Mga piling publikasyon

* Anaya, S. James (1996). *Indigenous peoples in international law*. Oxford University Press.
* — (1998). "Maya aboriginal land and resource rights and the conflict over logging in southern Belize". *Yale Human Rights & Development Law Journal*. 1.
* — (2004). *Indigenous peoples in international law* (2nd ed.). Oxford University Press.
* *International Human Rights: Problems of Law, Policy, and Practice* (4th ed. 2006) (co-authored with Richard B. Lillich, Hurst Hannun & Dinah L. Shelton) 
* *The Protection of Indigenous Peoples' Rights Over Lands and Natural Resources Under the Inter-American Human Rights System*, 14 Harv. Hum. Rts. J. 33 (2001) (co-author with Robert A. Williams, Jr.).
* *The Native Hawaiian People and International Human Rights Law: Toward a Remedy for Past and Continuing Wrongs*, 28 Ga. L. Rev. 309 (1994), reprinted in International Law and Indigenous Peoples 309 (S. James Anaya ed., 2003).
* *A Contemporary Definition of the International Norm of Self-Determination*, 3 Transnat'l L. & Contemp. Probs. 131 (1993).

Yaon sa website kan Unibersidad kan Arizona an kumpletong lista kan saiyang mga akademikong publikasyon sagkod 2009.

## Susugan

## Panluwas na mga link

* James Anaya official website
* Office of the United Nations Office High Commissioner for Human Rights
* Curriculum Vitae
* Indigenous Peoples Law and Policy Program
* ArizonaNativeNet
* Harper, Samuel (1996) "James Anaya and the case of the Awas Tingni" Accessed 17 August 2009